《金昌亭逢程诰有赠一首》
明代·黄省曾

故人曩昔春前别，武陵桃花溯游楫。万里遥寻歌凤台，三年不出啼猿峡。

吴王宫边今复春，重来此地访情亲。还将旧日相思意，对汝垆头邂逅人。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。